Περίπου 10 με 15 άτομα με καλυμμένα τα χαρακτηριστικά του προσώπου τους εισέβαλαν στα γραφεία της Athens Voice στη Χαριλάου Τρικούπη στα Εξάρχεια λίγο μετά τις 5 το απόγευμα προκαλώντας εκτεταμένες ζημιές με λοστούς και κοντάρια.

Την ίδια ώρα πέταξαν μαύρη μπογιά σχεδόν σε όλους τους χώρους των γραφείων ενώ αποχωρώντας εξαπέλυσαν απειλές στους εργαζόμενους της εφημερίδας. Η αστυνομία προχώρησε σε 4 προσαγωγές.

Την ευθύνη για την επίθεση ανέλαβε ο Ρουβίκωνας με κείμενο που αναρτήθηκε σε γνωστή ιστοσελίδα του αντιεξουσιαστικού χώρου.

Η εφημερίδα έγινε τις τελευταίες ημέρες στόχος εξαιτίας ενός άστοχου σχολίου και μιας ακόμη πιο άστοχης εξήγησης για τη νεκρή μετανάστρια στο νοσοκομείο Νίκαιας. Στο παρελθόν η Athens Voice είχε γίνει στόχος εμπρησμού.